ΓΡΑΠΤΗ ΕΡΩΤΗΣΗ E-0027/01

υποβολή: Paulo Casaca (PSE) προς την Επιτροπή

(17 Ιανουαρίου 2001)

Θέμα: Εφοδιασμός σε βουτυρόγαλα

Η παράγραφος 36 της ειδικής έκθεσης του Ελεγκτικού Συνεδρίου αριθ. 1/99 σχετικά με τις ενισχύσεις για το αποκορυφωμένο γάλα και το αποκορυφωμένο γάλα σε σκόνη που προορίζεται για τη διατροφή των ζώων(1) αναφέρει: Στις Κάτω Χώρες, διαπιστώθηκε ότι ο κύριος δικαιούχος των ενισχύσεων (98 % το 1996) παρέδιδε το παραγόμενο βουτυρόγαλα, χωρίς μετουσίωση, σε ένα αγρόκτημα στη Γερμανία. Εντούτοις, οι ολλανδικές αρχές δεν είχαν ποτέ ελέγξει εάν το εν λόγω βουτυρόγαλα χρησιμοποιούνταν πράγματι για τη διατροφή ζώων και, επιπλέον, δεν είχαν ζητήσει από τις γερμανικές αρχές να διενεργήσουν τέτοιους ελέγχους..

Η απάντηση της Επιτροπής (που περιλαμβάνεται στην ίδια έκθεση) ήταν η εξής: Για την περίπτωση που ανέφερε το Συνέδριο σχετικά με τις Κάτω Χώρες (σημείο 36) οιπηρεσίες της Επιτροπής έχουν κινήσει τη διαδικασία για τους αναγκαίους επιτόπιους ελέγχους..

Με βάση τα ανωτέρω, θα μπορούσε η Επιτροπή να διευκρινίσει:

α) ποια είναι η ενεχόμενη επιχείρηση (ή επιχειρήσεις);

β) ποια μέτρα έχουν λάβει η Επιτροπή και οι τοπικές αρχές;

γ) ποιοι συνοδευτικοί επιτόπιοι έλεγχοι διενεργήθηκαν και πρόκειται να διενεργηθούν;

δ) ποια είναι η σημερινή κατάσταση;

(1) ΕΕ C 147 της 27.5.1999.

Απάντηση της κας Schreyer εξ ονόματος της Επιτροπής

(15 Μαρτίου 2001)

Η Επιτροπή μπορεί να επιβεβαιώσει ότι βάσει της ειδικής έκθεσης αριθ. 1/99 του Ελεγκτικού Συνεδρίου, η Ευρωπαϊκή Υπηρεσία για την Καταπολέμηση της Απάτης (OLAF) διενήργησε τους συμπληρωματικούς ελέγχους που αναφέρει το Αξιότιμο Μέλος του Κοινοβουλίου.

Έτσι, η Επιτροπή απαντά στις συγκεκριμένες απαντήσεις που έθεσε το Αξιότιμο Μέλος του Κοινοβουλίου ως εξής:

α) Για λόγους εμπιστευτικούς δεν μπορούν να δοθούν τα ονόματα των σχετικών εταιριών.

β) και γ) Η OLAF διενήργησε δύο ελέγχους. Τον πρώτο στις Κάτω Χώρες τον Ιούνιο του 1999 στις εγκαταστάσεις του παραγωγού βουτυρογάλακτος που έλαβε την ενίσχυση και τη δεύτερη στη Γερμανία τον Ιούλιο του 1999 στις εγκαταστάσεις του αποδέκτη του βουτυρογάλακτος. Και στις δύο περιπτώσεις οι έλεγχοι αυτοί διενεργήθηκαν σε συνεργασία με τις εθνικές αρχές βάσει του κανονισμού του Συμβουλίου (ΕΟΚ) αριθ. 595/91 της 4ης Μαρτίου 1991 περί των παρατυπιών και της ανακτήσεως των αχρεωστήτως καταβληθέντων ποσών στα πλαίσια της χρηματοδοτήσεως της Κοινής Γεωργικής Πολιτικής ως και της οργανώσεως ενός συστήματος πληροφορήσεως στον τομέα αυτόν και περί καταργήσεως του κανονισμού (ΕΟΚ) αριθ. 283/72(1).

δ) Αφού διεξήγαγε του επιτόπιους ελέγχους της και διευκρίνισε ορισμένες νομικές πτυχές σχετικά με τη γενική λειτουργία αυτού του μέτρου, η OLAF συμπέρανε ότι δενπήρχαν λόγοιποψίες ότι είχε συμβεί κάτι παράνομο. Τα δύο ενδιαφερόμενα κράτη μέλη ενημερώθηκαν για το αποτέλεσμα το Μάιο του 2000 και ηπόθεση έκλεισε.

Το Αξιότιμο Μέλος του Κοινοβουλίου θα πρέπει επίσης να λάβειπόψη του ότι το εν λόγω σχέδιο, ο κανονισμός (ΕΟΚ) αριθ. 1105/68 της Επιτροπής της 27ης Ιουλίου 1968 περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για τη διατροφή των ζώων(2), που προέβλεπε επιδότηση για το βουτυρόγαλο που χρησιμοποιείται ως ζωοτροφή, καταργήθηκε στις 31 Δεκεμβρίου του 1999 ως μέρος της αναθεώρησης και των νομικών αλλαγών των μέτρων στήριξης της Κοινής Γεωργικής Πολιτικής την εποχή εκείνη.

(1) ΕΕ L 67 της 14.3.1991.

(2) ΕΕ L 184 της 29.7.1968.